*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*119. számú előterjesztés*

Bátaszék Város Önkormányzata Képviselő-testületének 2018. április 25.-én,

16 órakor megtartandó ülésére

*Az „Agrárlogisztikai központ kialakítása Bátaszéken” elnevezésű pályázathoz kapcsolódóan régészeti feltárás végzésére vállalkozó kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2018. 04. 24. |

**Tisztelt Képviselő-testület!**

Az „Agrárlogisztikai központ kialakítása Bátaszéken” című és TOP-1.1.3-15-TL1-2016-00004 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.09.01. A Projekt fizikai befejezésének tervezett napja 2019.07.31.

A Tolna Megyei Kormányhivatal Szekszárdi Járási Hivatala mint örökségvédelmi hatóság által To-04D/40/392-2/20I8 iktatószámú kiadott szakhatósági állásfoglalásában a tervezett agrárlogisztikai központ épületének alapozási területén a kivitelezést megelőzően teljes felületi megelőző feltárást írt elő.

A megelőző régészeti feltárást a kivitelezést megelőzően kell elvégezni, amelynek feltétele jogerős ásatási engedély megléte. Az ásatási engedélyt a feltárást végző múzeum szerzi be.

A projektmenedzser a régészeti tevékenység vonatkozásában az alábbi tájékoztatást adta, melyet a Magyar Államkincstárral is leegyeztetett:

- a régészeti feltárás hatósági díjas tevékenység, ezért a 272/2014. (XI.5.) Korm. rendelet és a pénzügyi elszámolásra vonatkozó útmutatók alapján nem kell lefolytatni ajánlatkérését;

- a piaci ár vizsgálata ezen szolgáltatási tevékenység esetében nem releváns;

- a bátaszéki agrárlogisztikai fejlesztés a korábban már hivatkozott Korm. rendelet és a 1303/2013/EU európai parlamenti és tanácsi rendelet 100. cikke szerint nem tekinthető nagyprojektnek, ezért a régészeti feltárással a területileg illetékes hatóságot kell megbízni.

A fentieket figyelembe véve ajánlat kerül bekérésre a Wosinsky Mór Megyei Múzeumtól (7100 Szekszárd, Szent István tér 26.).

A régészeti tevékenység hatósági egységára a kulturális örökség védelmével kapcsolatos szabályokról szóló 68/2018. (IV. 9.) Korm. rendelet 8. melléklete és az érintett terület kiterjedése alapján nettó 5.985.000,-Ft, mely összeggel javasoljuk a szerződéskötést és az alábbi határozati javaslat elfogadását.

**Elszámolható költség: nettó 5.985.000,- Ft**

***H a t á r o z a t i j a v a s l a t :***

***Az „Agrárlogisztikai központ kialakítása Bátaszéken” elnevezésű pályázathoz kapcsolódóan régészeti feltárás végzésére***

Bátaszék Város Önkormányzatának Képviselő-testülete;

1. a TOP-1.1.3-15 kódszámú „Helyi gazdaságfejlesztés” című felhívás keretében benyújtott az „Agrárlogisztikai központ kialakítása Bátaszéken” elnevezésű pályázathoz kapcsolódóan régészeti feltárás feladatok elvégzésével a Wosinsky Mór Megyei Múzeumot (7100 Szekszárd, Szent István tér 26.) bízza meg,
2. a feladat ellátásához szükséges nettó 5.985.000,- Ft díj kifizetését az önkormányzat 2018. évi költségvetésében tervezett TOP-1.1.3-15-TL1-2016-00004 számú projekt támogatás terhére a dologi kiadások keret megemelésével biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. május 10.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Wosinsky Mór Megyei Múzeum

Bátaszéki KÖH városüz. iroda

Bátaszéki KÖH pénzügyi iroda

irattár